I en stor løsning med mange indholdssider kan det være vanskeligt at sikre, at alt indhold er opdateret og relevant. Nogle Umbraco Backoffice funktioner giver mulighed for at definere regler for, hvornår indholdet er forældet og angive ansvarlige redaktører/afdelinger. Systemet kan sende daglige påmindelser via e-mail med links til de pågældende sider. Redaktører kan også trække lister over sider, der ikke er blevet redigeret inden for en bestemt periode.